| *Tetragonia tetragonioides* |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| Subreino: | Tracheobionta |
| División: | Magnoliophyta |
| Clase: | Magnoliopsida |
| Subclase: | Caryophyllidae |
| Orde: | Caryophyllales |
| Familia: | Aizoaceae |
| Subfamilia: | Tetragonioideae |
| Xénero: | *Tetragonia* |
| Especie: | ***T. tetragonioides*** |

 |
| Nome binomial |
| '**Tetragonia tetragonioides'**(Pall.) Kuntze |

***Tetragonia tetragonioides***, tamén coñecida como **espinaca de Nova Zelandia**, é unha especie de fanerógama pertencente á familia das aizoáceas.

Hábitat
-------

É nativa de Nova Zelandia, Australia, o Xapón, Chile e a Arxentina.

A especie apenas foi utilizada como hortaliza de folla polos maorís e outros pobos indíxenas; menciónase por primeira vez co capitán Cook, quen fixo que se recollese, se cociñase e se conservase en vinagre para axudar a combater o escorbuto entre os tripulantes do Endeavour. O seu uso empezou a espallarse cando o explorador e botánico Joseph Banks levou sementes ao Real Xardín Botánico de Kew en Londres. Durante dous séculos foi a única hortaliza cultivada procedente de Australia e Nova Zelandia.

Descrición
----------

As diferentes especies de *Tetragonia tetragonioides* prefiren un ambiente húmido para medrar. As súas follas teñen de 3 a 15 cm de longo, forma triangular, cor verde brillante, son grosas e están cubertas por pequenos peliños tanto na face como no envés. As flores da planta son de cor amarela e o froito é unha pequena cápsula dura cuberta de pequenos cornos. A planta é halófita, é dicir, crece ben en terreos con altos niveis de sal.

Cultivo
-------

Cultívase principalmente polas súas follas comestibles aínda que tamén pode ser utilizada como planta ornamental para cubrir o chan. Aínda que pertencen a xéneros diferentes, o seu sabor e textura son similares aos das espinacas polo que tamén se cociñan de forma parecida. Polos seus niveis de oxalatos hai que branquear as follas antes de utilizalas.

No norte e sur de América considérase unha planta invasora; o seu cultivo tamén está moi estendido na zona oriental de Asia. Prospera en climas cálidos e poucos insectos a atacan, incluso as lesmas e os caracois.

As súas sementes deben plantarse en primavera, cando non haxa perigos polas xeadas. Antes de plantar as sementes deben deixarse a remollo unhas 12 horas en auga fría ou 3 horas en auga morna. Deben sementarse a 5–10 mm de profundidade e espazadas entre 15 e 30 cm. Xermolarán tras 10-20 días e crecerán continuamente durante todo o verán.

Sinonimia
---------

* *Demidovia tetragonoides* Pall.
* *Tetragonia expansa* Murray
* *Tetragonia japonica* Thunb. in Murray
* *Tetragonia halimifolia* G.Forst.
* *Tetragonia cornuta* Moench

Notas
-----

1. ↑  Low, T. *Wild Food Plants of Australia*, Angus & Robertson, 1991, ISBN 0-207-16930-6
2. ↑  "*Espinaca de Nova Zelandia*". *Real Xardín Botánico: Proxecto Anthos*. Consultado o 24 de novembro de 2009.
3. ↑  Sinónimos en Tela Botánica

|  |  |
| --- | --- |
|  | Wikimedia Commons ten máis contidos multimedia na categoría:  ***Espinaca de Nova Zelandia Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Espinaca de Nova Zelandia*** |

|  |  |
| --- | --- |
| Control de autoridades | 
* Wd: Q278283
* LCCN: sh2018001153

 |

|  |  |
| --- | --- |
| Identificadores taxonómicos | 
* APDB: 202735
* APNI: 144782
* BioLib: 38459
* Dyntaxa: 220971
* EOL: 595055
* EPPO: TEATE
* EUNIS: 185114
* FloraBase: 2824
* GBIF: 5554574
* iNaturalist: 418653
* IPNI: 364795-1
* NCBI: 45318
* PalDat: Tetragonia\_tetragonoides
* POWO: ID
* TAXREF: 125935
* Tela Botanica: 119375
* Tropicos: 700027
* VicFlora: ID

 |

|  |  |
| --- | --- |
| Identificadores | 
* UMLS: C1011902
* UNII: 414NLG6K5S

 |